《黄龙洞听赵太史与诸生讲学》
明代·黎民表

钓鳌遗旧迹，水石有黄龙。使者乘轺至，诸生挟筴从。

晨餐长白粥，夜坐石楼钟。讵意风雩乐，还于世外逢。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。